Atzinumi 26-TA-1499
Izdrukāts 21.07.2026. 16.27
Atzinumi 26-TA-1499
Izdrukāts 21.07.2026. 16.27
26-TA-1499: Likumprojekts (Grozījumi)
Grozījumi Augstskolu likumā
TA saskaņojamie dokumenti
Likumprojekts (grozījumi) 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Iekšlietu ministrija
Atzinums iesniegts
21.07.2026.
Atzinuma sniegšanas termiņš
21.07.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
3. pants. Papildināt 49. pantu ar 11 daļu šādā redakcijā:
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējoša saraksta, ja tā 10 dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."
	Iebildums
Vēršam uzmanību, ka Imigrācijas likuma (Nr: 56/Lp14), kas galīgajā lasījumā Saeimā pieņemts 2026. gada 11.jūnijā, 39.panta trešās daļas otrais punkts nosaka pienākumu izglītības iestādei nekavējoties, bet ne vēlāk kā triju darbadienu laikā rakstveidā informēt Valsts robežsardzi par to, ka ārzemnieks, kurš saņēmis termiņuzturēšanās atļauju saistībā ar mācībām vai studijām trīs dienas nepārtraukti bez attaisnojoša iemesla nav piedalījies mācību vai studiju procesā un nav sasniedzams. 

Latvijas Republikas Saeimas "Parlamentārās izmeklēšanas komisijas par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā" ziņojumā aicināts precizēt informatīvā ziņojuma "Par trešo valstu pilsoņu uzturēšanās Latvijā tiesiskā regulējuma pilnveidošanu" pielikuma 1.6. punktu, nosakot, ka no augstskolas ir atskaitāmi studenti, kuri bez attaisnojoša iemesla ir kavējuši vairāk par trīs dienām mācību gada laikā (67. lpp.) 

Ņemot vērā minēto aicinām Augstskolu likuma normas salāgot ar Imigrācijas likuma un Parlamentārās izmeklēšanas komisijas ziņojuma ieteikumiem. 
Piedāvātā redakcija
-
	Elīna Āboliņa (IEM)

	2.
	Likumprojekts (grozījumi)
3. pants. Papildināt 49. pantu ar 11 daļu šādā redakcijā:
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējoša saraksta, ja tā 10 dienas nepārtraukti nav piedalījusies studiju procesā un nav sasniedzama vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām. Minētie nosacījumi netiek attiecināti, ja neierašanās ir pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."
	Priekšlikums
Ievērojot to, ka visus attaisnojošos studiju neapmeklēšanas iemeslus tiesību aktā nav iespējams norādīt (īslaicīgi militāri konflikti, dabas katastrofas u.tml.), lūgums apsvērt vispārīgāka nosacījuma iekļaušanu, pašreizējos uzskaitītos iemeslus norādot kā iespējamos piemērus. 
Piedāvātā redakcija
Papildināt 49. pantu ar 11 daļu šādā redakcijā:
"(11) Personu, kura ir saņēmusi termiņuzturēšanās atļauju saistībā ar studijām, augstskola ne vēlāk kā 20 dienu laikā izslēdz no studējošo saraksta, ja tā desmit dienas nepārtraukti nav piedalījusies studiju procesā vai mēnesī ir apmeklējusi mazāk nekā 80 procentus no studiju programmā paredzētajām lekcijām un nodarbībām un nav sniegusi prombūtni attaisnojošu skaidrojumu vai dokumentus. Minētos nosacījumus neattiecina, ja neierašanās ir saistīta ar nepārvaramu varu vai no personas gribas neatkarīgiem apstākļiem, piemēram, prombūtne pamatota ar tuvinieka nāvi vai akūtas saslimšanas, infekcijas vai traumas izraisītiem veselības traucējumiem, kuru dēļ studējošais ārstējas stacionārā vai ambulatorā ārstniecības iestādē."
	Ilze Briede (PMLP)



